# Manual del visualitzador de documents Evince

L'aplicació de visualització de documents Evince us permet visualitzar documents en diferents formats, per exemple el Format de Document Portable (PDF) i PostScript

2005
Nickolay V. Shmyrev
2004
Sun Microsystems
Projecte de Documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Sun
Equip de documentació del GNOME
Sun Microsystems
Nickolay V.
Shmyrev
Projecte de Documentació del GNOME

     nshmyrev@yandex.ru

Manual del visualitzador de documents Evince v1.1
2008-04-05

Niels Giesen

Claude Paroz

Projecte de Documentació del GNOME

Manual del visualitzador de documents Evince v1.0
2005-04-06

Nickolay V. Shmyrev

Projecte de Documentació del GNOME

Aquest manual descriu la versió 0.2 del visualitzador de documents Evince

## Comentaris

Per informar d'un error o fer suggeriments quant al visualitzador de documents Evince o aquest manual, seguiu les directrius de la Pàgina de comentaris del GNOME

## Introducció

El visualitzador de documents Evince us permet visualitzar documents en diferents, per exemple el Format de Document Portable (PDF) i PostScript. El visualitzador de documents Evince segueix els estàndards de Freedesktop.org i el GNOME per proporcionar integració amb l'entorn d'escriptori.

## Primers passos

### Per iniciar el visualitzador de documents Evince

El visualitzador de documents Evince s'inicia quan obriu un document PDF o PostScript.

Alternativament, podeu iniciar el visualitzador de documents Evince des de la línia d'ordres, amb l'ordre: `evince`.

### Quan inicieu el visualitzador de documents Evince

Quan inicieu visualitzador de documents Evince, es mostrarà la finestra següent.

#### Finestra del visualitzador de documents Evince

Mostra la finestra principal del visualitzador de documents Evince. Conté la barra de títol, la barra de menú, la barra d'eines i l'àrea de visualització. La barra de menú conté els menús Fitxer, Edita, Visualitza, Vés i Ajuda

La finestra del visualitzador de documents Evince conté els elements següents:

Barra de menú

  Els menús de la barra de menú contenen totes les ordres que necessiteu per treballar amb documents en el visualitzador de documents Evince.

Barra d'eines

  La barra d'eines conté un subconjunt de les ordres que podeu accedir des de la barra de menú

Àrea de visualització

  L'àrea de visualització mostra el document.

En el visualitzador de documents Evince, podeu fer la mateixa acció de moltes maneres diferents. Per exemple, podeu obrir un document de les següents maneres:

Component UI | Acció
--- | ---

Finestra

- Arrossegueu un fitxer a la finestra del visualitzador de documents Evince des d'una altra aplicació com un gestor de fitxers.

- Feu un doble clic en un fitxer en el gestor de fitxers

Barra de menú | Trieu Fitxer Obre.
Tecles de drecera | Premeu Ctrl O.

Aquest manual documenta la funcionalitat des de la barra de menú

## Ús

### Per a obrir un document

Per a obrir un document, seguiu els passos següents:

1. Trieu Fitxer Obre.

2. En el diàleg d'Obre un document, seleccioneu el fitxer que voleu obrir.

3. Feu clic a Obre. El visualitzador de documents Evince mostra el nom del document en la barra de títol de la finestra.

Per a obrir un altre document, trieu altre cop Fitxer Obre. El visualitzador de documents Evince obre cada fitxer en una finestra nova.

Si proveu d'obrir un document amb un format que no reconeix el visualitzador de documents Evince, l'aplicació mostrarà un missatge d'error.

### Per navegar a través d'un document

Per navegar per un document heu de fer el següent:

- Per veure la pàgina següent, trieu Vés Pàgina següent.

- Per veure la pàgina anterior, trieu Vés Pàgina anterior.

- Per veure la primera pàgina del document, trieu Vés Primera pàgina.

- Per veure l'última pàgina del document, trieu Vés Última pàgina.

- Per veure una pàgina en concret, entreu el número de pàgina o la seva etiqueta en el requadre de text de la barra d'eines, després premeu Retorn.

### Per desplaçar-vos per una pàgina

Per mostrar el contingut d'una pàgina que no s'està mostrant en l'àrea de visualització, seguiu els mètodes següents:

- Feu servir les tecles de fletxa o la tecla d'espai del teclat.

- Arrossegueu l'àrea de visualització fent clic amb el botó del mig en qualsevol lloc del document i després moveu el ratolí. Per exemple, per a desplaçar-vos cap avall de la pàgina, arrossegueu l'àrea de visualització cap amunt de la finestra.

- Utilitzeu les barres de desplaçament de la finestra

### Per canviar la mida de la pàgina

Per redimensionar una pàgina en l'àrea de visualització del visualitzador de documents Evince podeu utilitzar els següents mètodes:

- Per incrementar la mida de la pàgina, trieu Visualitza Amplia.

- Per decrementar la mida de la pàgina, trieu Visualitza Redueix.

- Per redimensionar una pàgina perquè tingui la mateixa amplada que l'àrea de visualització del visualitzador de documents Evince, trieu Visualitza Ajusta a l'amplada de la pàgina.

- Per a redimensionar la pàgina perquè es vegi en tota l'àrea de visualització del visualitzador de documents Evince, trieu Visualitza Millor ajust.

- Per a que la finestra del visualitzador de documents Evince tingui la mateixa amplada i alçada que la pantalla, trieu Visualitza Pantalla completa. Per a redimensionar la finestra del visualitzador de documents Evince a la mida original, feu clic al botó Surt de pantalla completa.

### Per a visualitzar miniatures de les pàgines o l'estructura del document

Per a veure adreces d'interès o pàgines, seguiu els passos següents:

1. Trieu Visualitza Barra lateral o premeu F9.

2. Utilitzeu la llista desplegable en la capçalera de la subfinestra lateral per seleccionar si voleu visualitzar l'estructura del document o les miniatures de les pàgines en subfinestra lateral.

3. Utilitzeu les barres de desplaçament de la subfinestra lateral per visualitzar l'element desitjat o la miniatura de la pàgina en la subfinestra lateral.

4. Feu clic en una entrada per navegar a aquella ubicació del document. Feu clic en una miniatura de pàgina per navegar a aquella pàgina del document.

### Per visualitzar les propietats d'un document

Per visualitzar les propietats d'un document, trieu Fitxer Propietats.

El diàleg de Propietats mostra tota la informació disponible

### Per a imprimir un document

Per a imprimir un document, trieu Fitxer Imprimeix.

Si no podeu triar l'element de menú Imprimeix, l'autor del document ha inhabilitat l'opció d'impressió per a aquest document. Per a habilitar l'opció d'impressió, heu d'entrar la contrasenya mestre quan obriu el document. Vegeu per a més informació quant al fitxers protegits per contrasenya.

El diàleg Imprimeix conté les següents seccions amb pestanya:

- Treball

- Impressora

- Paper

#### Treball

Rang d'impressió

  Seleccioneu una de les opcions següents per determinar quantes pàgines s'imprimiran:

  - Totes

    Seleccioneu aquesta opció per a imprimir totes les pàgines del document.

  - Pàgines des de

    Seleccioneu aquesta opció per a imprimir el rang de pàgines seleccionades del document. Utilitzeu les caixes giratòries per especificar la primera i última pàgina del rang.

#### Impressora

Impressora

  Utilitzeu la llista desplegable per seleccionar la impressora on imprimir el document.

  L'opció Crea un document PDF no està implementada en aquesta versió del visualitzador de documents Evince.

Configuració

  Utilitzeu la llista desplegable per seleccionar la configuració de l'impressora.

  Per configurar l'impressora, feu clic a Configura. Per exemple, podeu habilitar o inhabilitar la impressió a doble cara, o la impressió a amb retard planificat, si la impressora permet aquesta opció.

Ubicació

  Utilitza aquesta llista desplegable per seleccionar les següents ubicacions d'impressió:

  CUPS

    Imprimeix el document a una impressora CUPS.

    Si la impressora seleccionada és una impressora CUPS, CUPS és la única entrada en la llista desplegable.

  lpr

    Imprimeix el document a una impressora.

  Fitxer

    Imprimeix el document a un fitxer PostScript.

    Feu clic a Anomena i desa per mostrar el diàleg on podeu especificar el nom i la ubicació del fitxer PostScript.

  Personalitza

    Utilitzeu l'ordre específica per imprimir el document.

    Escriviu el nom de l'ordre en el quadre de text. Incloeu tots els arguments de la ordre.

Estat

  Aquesta funcionalitat no està implementada en aquesta versió del visualitzador de documents Evince.

Tipus

  Aquesta funcionalitat no està implementada en aquesta versió del visualitzador de documents Evince.

Comentari

  Aquesta funcionalitat no està implementada en aquesta versió del visualitzador de documents Evince.

#### Paper

Mida del paper

  Utilitzeu aquesta llista desplegable per seleccionar la mida del paper al que voleu imprimir el document.

Amplada

  Utilitzeu aquesta caixa giratòria per especificar l'amplada del paper. Utilitzeu la llista desplegable del costat per canviar les unitats de mesura.

Alçada

  Utilitzeu aquesta caixa giratòria per especificar l'alçada del paper.

Orientació de l'alimentació

  Utilitzeu aquesta llista desplegable per seleccionar l'orientació del paper en l'impressora.

Orientació del paper

  Utilitzeu aquesta llista desplegable per seleccionar l'orientació de la pàgina.

Disposició

  Utilitzeu aquesta llista desplegable per seleccionar la disposició de la pàgina. En l'àrea de Previsualització es mostrarà una previsualització de cada disposició que seleccioneu.

Safata de paper

  Utilitzeu aquesta llista desplegable per seleccionar la safata de paper.

### Per copiar un document

Per copiar un document, seguiu els passos següents:

1. Trieu Fitxer Desa una còpia.

2. Escriviu el nom de fitxer nou en el quadre de text Nom del fitxer en el diàleg de Desa una còpia.

   Si és necessari, especifiqueu la ubicació del document copiat. Per defecte, les còpies es desen en el vostre directori d'inici.

3. Feu clic a Desa.

### Per treballar amb documents protegits per contrasenya

Un autor pot utilitzar els següents nivells de contrasenya per protegir un document:

- Contrasenya d'usuari per permetre als altres només llegir el document.

- Contrasenya mestre que permet als altres fer accions addicionals, com imprimir el document.

Quan intenteu obrir un document protegit per contrasenya, el visualitzador de documents Evince mostra un diàleg de seguretat. Escriviu la contrasenya d'usuari o la mestre en el quadre de text Entreu la contrasenya del document, llavors feu clic a Obre el document.

### Per tancar un document

Per tancar un document, trieu Fitxer Tanca.

Si la finestra és l'última finestra oberta del visualitzador de documents Evince, es tanca l'aplicació.

## Dreceres

Aquí sota hi ha la llista de totes les dreceres del visualitzador de documents Evince.

Drecera | Acció
--- | ---
Ctrl O | Obre un document existent
Ctrl S | Desa una còpia del document actual
Ctrl P | Imprimeix un document
Ctrl W | Tanca la finestra
Ctrl C | Copia la selecció
Ctrl A | Selecciona-ho tot
Ctrl F / (barra inclinada) | Cerca una paraula o frase en el document
Ctrl G F3 | Cerca la següent
Ctrl+ (signe de suma) + = | Amplia
Ctrl- (signe de resta) - | Redueix
Ctrl R | Torna a carregar el document
Retrocedir pàgina | Vés a la pàgina anterior
Avançar pàgina | Vés a la pàgina següent
Espai Majúscules Retrocés Retorn | Desplaça endavant
Majúscules Espai Retrocés Majúscules Retorn | Desplaça endarrere
Majúscules Retrocedir pàgina | Vés unes quantes pàgines endarrere
Majúscules Avançar pàgina | Vés unes quantes pàgines endavant
Inici | Vés a la primera pàgina
Final | Vés a l'última pàgina
Ctrl L | Vés a la pàgina per número o etiqueta
F1 | Ajuda
F5 | Executa el document com a presentació
F9 | Mostra o oculta la subfinestra lateral
F11 | Commuta el mode a pantalla completa